Maskvos CSKA (krepšinio klubas)

Maskvos CSKA (oficialiai Профессиональный Баскетбольный Клуб – ПБК ЦСКА Москва), paraidžiui Centrinis armijos sporto klubas – Rusijos ir Sovietų Sąjungos krepšinio komanda, įkurta kaip armijos klubas, į kurį buvo kviečiami SSRS kariuomenėje tarnaujantys talentingi krepšininkai. Iširus Sovietų Sąjungai pavadinimas išliko nepasikeitęs.

Šioje komandoje yra žaidę geriausi SSRS krepšininkai. Vienintelis lietuvis, rungtyniavęs CSKA sovietiniais laikais, yra Rimas Kurtinaitis.Sekmadienį Klaipėdoje į aikštę žengs CSKA žaidėjai. Basketnews.lt. Nuoroda tikrinta 2023-04-15. Komandą yra treniravęs treneris Aleksandras Gomelskis.

 Istorija 
„CSKA“ krepšinio klubas buvo įkurtas 1923 m. balandžio 29 d.История , cska.ru. Nuoroda tikrinta 2021-01-10. Tai buvo viena pajėgiausių Sovietų Sąjungos krepšinio lygos komandų. Laikotarpiu nuo 1945 m. iki 1990 m. klubas pelnė 24 titulus.

XX a. septintajame dešimtmetyje „CSKA“ buvo viena iš dviejų stipriausių Europos taurėje rungtyniaujančių komandų (greta Madrido „Real“). Pirmąjį Eurolygos titulą komanda pelnė 1961 m., po to – 1963 m., 1969 m. ir 1971 m. Viena pajėgiausių Europos komandų „CSKA“ buvo ir visą aštuntąjį dešimtmetį bei pirmoje devintojo dešimtmečio pusėje.„CSKA“ klubo informacija , 15min.lt. Nuoroda tikrinta 2021-01-10. 1966–1988 m. „CSKA“ treniravo Aleksandras Gomelskis, per tą laiką komanda daugiau nei 10 kartų laimėjo Sovietų Sąjungos krepšinio pirmenybes.„Mirė Aleksandras Gomelskis“, basketnews.lt. Nuoroda tikrinta 2021-01-11.

Įkūrus Rusijos krepšinio lygą, „CSKA“ nuo 1992 m. iki 2000 m. laimėjo devynis čempionų titulus iš eilės.

1996 m. „CSKA“ pasiekė Eurolygos finalinio ketverto etapą. Tuo tarpu 2001 m. komanda pateko į Suprolygos finalinio ketverto etapą (prie to svariai prisidėjo jaunasis komandos žaidėjas Andrejus Kirilenko). Komandą treniruojant Dušanui Ivkovičiui, 2003–2005 m. „CSKA“ pateko į tris finalinio ketverto etapus iš eilės.

Treniruojama Ettore Messina, „CSKA“ 2006 m. Prahoje įveikė Tel Avivo „Maccabi“, kuri gynė čempionės titulą, ir pirmąkart per 35 metus tapo Eurolygos čempione. 2008 m. „CSKA“ iškovojo šeštąjį Eurolygos čempionų titulą (finale vėl susitiko su „Maccabi“). Eurolygos finalą „CSKA“ pasiekė ir 2009 m., tačiau, nors ir buvo panaikinusi 23 taškų deficitą, pralaimėjo „Panathinaikos“.

2010 m. „CSKA“ pasiekė finalinio ketverto etapą, o 2012 m. – finalą, tačiau jame nusileido „Olympiacos“ klubui, nors vienu metu pirmavo 19 taškų. 2012 m. birželio 19 d. buvo pranešta, kad vyriausiojo trenerio postą paliko Jonas Kazlauskas (jo treniruojama „CSKA“ laimėjo VTB Vieningosios lygos auksą, o Rusijos finalo serijoje įveikė Maskvos srities „Chimki“ klubą). Vietoj J. Kazlausko komandos treneriu buvo paskirtas jau anksčiau komandą treniravęs Ettore Messina, su juo sudaryta trejų metų sutartis. CSKA prezidentas: „Neturime nusiskundimų Jono Kazlausko darbu, nes tai buvo vienas sėkmingiausių sezonų Maskvos klubo istorijoje“, 15min.lt. Nuoroda tikrinta 2021-01-12.

2016 m. Berlyne „CSKA“ rezultatu 101:96 įveikė Stambulo „Fenerbahčę“ ir septintą kartą tapo „Eurolygos“ čempione. Nors komanda vienu metu buvo įgijusi 21 taško persvarą, „Fenerbahčė“ rezultatą išlygino ir buvo žaidžiamas pratęsimas.„Aistrų kupiname Eurolygos finale CSKA iššvaistė 21 taško persvarą, bet tapo čempione“, Delfi.lt. Nuoroda tikrinta 2021-01-12.

2019 m. Vitorijoje vykusiame Eurolygos finale „CSKA“ susitiko su Stambulo „Anadolu Efes“, kurią įveikė rezultatu 91:83. Šios rungtynės išsiskyrė tuo, kad „CSKA“ pataikė 14 tritaškių iš 22 (63,6 % taiklumas). Tai antrasis Eurolygos titulas, kurį „CSKA“ iškovojo treniruojama graiko Dimitrio Itudžio.„Įspūdingai tritaškius šaudžiusi CSKA – stipriausia Eurolygoje“, basketnews.lt. Nuoroda tikrinta 2021-01-13.

2021 m. „CSKA“ devintą kartą iš eilės pasiekė Eurolygos finalinio ketverto etapą, taip pagerindama sau pačiai priklausiusį rekordą (2003–2010 m.).„Istorinės CSKA pergalės Stambule fone – trys Eurolygos rekordai“, 15min.lt. Nuoroda tikrinta 2021-04-29. 2022 m., prasidėjus karui Ukrainoje, komanda pašalinta iš „Eurolygos“. Jai neleista dalyvauti ir Eurolygos 2022–2023 m. sezone.„Europos turnyrai – be Rusijos klubų“. Kauno diena. Nuoroda tikrinta 2023-04-15.

 Titulai 

 1961, 1963, 1969, 1971, 2006, 2008, 2016, 2019 m. Eurolygos čempionai„CSKA Moscow“, euroleague.net. Nuoroda tikrinta 2021-01-11.
 24 kartus SSRS nugalėtojai
 SSRS krepšinio taurės nugalėtojai (1972, 1973, 1982)
 Rusijos lygos nugalėtojai (1992, 1993, 1994, 1995, 1996, 1997, 1998, 1999, 2000, 2003, 2004, 2005, 2006, 2007, 2008, 2009, 2010, 2011, 2012, 2013)
 Rusijos taurės laimėtojai (2005, 2006, 2007, 2010)
 2008, 2010, 2012, 2013, 2014, 2015, 2016, 2017, 2018, 2019, 2021, 2024, 2025 m. VTB Vieningosios lygos čempionai

 Treneriai 

  Viktoras Grigorjevas (1937–1948)
  Konstantinas Travinas (1948–1952)
  Jevgenijus Aleksejevas (1953–1959, 1960–1966)
  Vasilijus Kolpakovas (1959–1960)
  Armenakas Alačačijanas (1967–1969)
  Aleksandras Gomelskis (1969–1980, 1985–1986)
  Jurijus Selichovas (1980–1981, 1982–1985, 1986–1989)
  Sergejus Belovas (1981–1982, 1989–1990)
  Ivanas Jedeška (1990–1992)
  Stanislavas Jeriominas (1992–2000)
  Valerijus Tichonenka (2000–2002)
  Dušanas Ivkovičius (2002–2005)
  Etorė Mesina (2005–2009, 2012–2014)
  Jevgenijus Pašutinas (2009–2010)
  Duško Vujoševičius (2010)
  Dmitrijus Šakulinas (2010–2011)
  Jonas Kazlauskas (2011–2012)
  Dimitris Itudis (2014–2022)
  Emilis Rajkovičius (2022–2024)
  Andrėjas Pistiolis (2024–)

 Lietuviai 

Žaidėjai:
 Rimas Kurtinaitis (1983–1983)
 Gintaras Einikis (1999–2001)
 Darius Songaila (2002–2003)
 Ramūnas Šiškauskas (2007–2012)
 Darjuš Lavrinovič (2011–2012)
 Marius Grigonis (2021–2022)

Vyr. treneriai:
 Jonas Kazlauskas (2011–2012)

Vyr. trenerio asistentai:
 Donaldas Kairys (2007–2008)
 Benas Matkevičius (2011–2014)

 Išnašos 

Maskvos CSKA
Kategorija:Maskvos sportas